
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 204 


23 Φεβρουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμίας για εμπρόθεσμη προμήθεια 
ειδικών σημάτων τελών κυκλοφορίας, έτους 2000. 1 

Καθορισμός της χρεούμενης αξίας των εργατικών κα¬ 
τοικιών του οικισμού του Ο.Ε.Κ. «ΗΓΟΥΜΕΝΙΤΣΑ I». 2 

Ενοποίηση Ειδικών Έντοκων λογαριασμών. 3 

Τροποποίηση της 2/82879/0022/16.11.99 Κοινής από¬ 
φασης Υπουργών Οικονομικών και Υγείας και Πρό¬ 
νοιας. 4 

Σύσταση αμιγούς δημοτικής επιχείρησης στο Δήμο 
Ξηροβουνίου Ν. Άρτας με την επωνυμία «Αναπτυ¬ 
ξιακή Επιχείρηση Δήμου Ξηροβουνίου». 5 

Σύσταση αμιγούς Δημοτικής Επιχείρησης στο Δήμο 
Αγνάντων Ν. Άρτας με την επωνυμία «Αναπτυξιακή 
Επιχείρηση Δήμου Αγνάντων». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 6546/8.10.1999 απόφαση 
του Νομάρχη Αχαιός. 7 


ΑΠΟΦΑΣΕΙ Σ 

Αριθ. 1016201/227/Τ. & Ε.Φ./ΠΟΛ. 1049 (1) 

Παράταση προθεσμίας για εμπρόθεσμη προμήθεια ειδι¬ 
κών σημάτων τελών κυκλοφορίας, έτους 2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του τετάρτου εδαφίου της παραγρά¬ 
φου 6του άρθρου 36του Ν. 2093/1992 (ΦΕΚ 181 /Α') που 
προστέθηκε με την παράγραφο 12 του εβδόμου άρθρου 
του Ν. 2275/1994 (ΦΕΚ238/Α'). 

β) Την απόφαση 1008329/14/Τ. & Ε.Φ./27.1.2000, με την 
οποία παρατάθηκε μέχρι 15/2/2000 η προθεσμία για την 
εμπρόθεσμη προμήθεια του ειδικού σήματος τελών κυ¬ 
κλοφορίας έτους 2000. 

γ) Την ανάγκη νέας παράτασης της ανωτέρω προθε¬ 
σμίας για τη διευκόλυνση των υπόχρεων. 

δ) Τις διατάξεις του άρθρου 29 Ατού ν. 1558/1985, που 


προστέθηκε με το άρθρο 27 του Ν. 2081/1992 (ΦΕΚ 
154/Α') και τη διαπίστωση ότι από την εφαρμογή της πα¬ 
ρούσας προκαλείται μικρή μετάθεση του χρόνου είσπρα¬ 
ξης τελών κυκλοφορίας έτους 2000, που καταβάλλονται 
με ειδικό σήμα. 

ε) Το γεγονός ότι απότις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Η προθεσμία για την εμπρόθεσμη προμήθεια των προ- 
βλεπόμενων από τις διατάξεις του άρθρου 36 του Ν. 
2093/1992, όπως ισχύει, ειδικών σημάτων τελών κυκλοφο¬ 
ρίας έτους 2000, που παρατάθηκε μέχρι 15 Φεβρουάριου 
2000 με την απόφαση 1008329/14/Τ. &Ε.Φ./27.1.2000,πα- 
ρατείνεται εκ νέου μέχρι 29 Φεβρουάριου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2000 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
-♦- 

Αριθ. 50079 (2) 

Καθορισμός της χρεούμενης αξίας των εργατικών κατοι¬ 
κιών του οικισμού του Ο.Ε.Κ. «ΗΓΟΥΜΕΝΙΤΣΑ I». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/54 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις των άρθρων του Α.Ν. 163/67 «Περί 
συστάσεως παρά του Ο.Ε.Κ. Κεφαλαίου στεγαστικής 
προστασίας εργαζομένων εν Δ. Γερμανία και τροποποιή- 
σεως διατάξεων τινών της νομοθεσίας περί Ο.Ε.Κ.». 

3. Τη διάταξη της παρ. 1 του άρθρου 33 του Ν. 2224/94 
«Ρύθμιση θεμάτων εργασίας, συνδικαλιστικών δικαιω¬ 
μάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό νομικών προσώπων και άλλες διατάξεις». 

4. Την αριθ. 50442/3.8.1998 απόφασή μας «περί καθο¬ 
ρισμού όρων για την έκδοση παραχωρητηρίων». 

5. Την αριθ. 50701/23.11.1998 απόφασή μας «περί τρο¬ 
ποποίησης της αριθ. 50442/3.8.1998 Υπουργικής απόφα¬ 
σης». 

6. Το αριθ.21603/718/11.2.2000 έγγραφο τουΟ.Ε.Κ., με 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


το οποίο μας υπέβαλε απόσπασμα πρακτικού της αριθ. 
8/3.2.2000 συνεδριάσεως του Διοικητικού του Συμβου¬ 
λίου. 

7. Το άρθρο 29Ατου Ν. 1558/1985 που προστέθηκε με 
άρθρο 27του Ν. 2081/1992, την παραγρ. 2 του άρθρου 1 
του Ν. 2469/1997 και το γεγονός ότι από τις διατάξεις της 
απόφασης αυτής δεν προκαλείται δαπάνη σε βάρος του 
προϋπολογισμού του Ο.Ε.Κ., αποφασίζουμε: 

1. Καθορίζουμε τον τρόπο υπολογισμού της χρεούμε- 
νης αξίας των εργατικών κατοικιών του οικισμού «ΗΓΟΥ¬ 
ΜΕΝΙΤΣΑ I», η οποία θα καθορίζεται στα οριστικά πα¬ 
ραχωρητήρια που θα εκδοθούν από τον Ο.Ε.Κ., όπως 
παρακάτω: 

α. Η χρεούμενη αξία της παραχωρούμενης κατοικίας 
είναι ίση με το άθροισμα της δαπάνης αγοράς του οικο¬ 
πέδου που αναλογεί σ’ αυτή και της δαπάνης των οικοδο¬ 
μικών εργασιών, όπως αυτή προέκυψε από την εργολαβία 
του οικισμού, σε ποσοστό που αναλογεί στην επιφάνεια 
της παραχωρούμενης κατοικίας. 

Το ποσοστό οικοπέδου που αναλογεί στην παραχω- 
ρούμενη κατοικία είναι το ποσοστό συνιδιοκτησίας αυτής 
επί ολοκλήρου του οικοπέδου, στο οποίο έχει ανεγερθεί 
ο οικισμός, κατά την πράξη της οριζοντίου ιδιοκτησίας, 
μετά την αφαίρεση των τμημάτων του οικοπέδου που 
έχουν διατεθεί για τη διάνοιξη οδών, πεζοδρομίων, δημι¬ 
ουργία πρασίνου, παιδικής χαράς και χώρου στάθμευ¬ 
σης. 

β. Τα γενικά έξοδα και οι δαπάνες κοινωφελών έργων 
(οδοποιίας, υδροδότησης, ηλεκτροδότησης, αποχέτευ¬ 
σης) που πραγματοποιήθηκαν στον οικισμό, καθώς και η 
αξία των τμημάτων του οικοπέδου, που σύμφωνα με τα 
παραπάνω δεν χρεώνονται, βαρύνουν το κεφάλαιο στέ¬ 
γασης του Ο.Ε.Κ. 

2. Κατάταλοιπά ισχύουντα οριζόμενα στις αριθ. 50442/ 
3.8.1998 και 50701/23.11.1998 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. Δ4α/οικ. 2764 (3) 

Ενοποίηση Ειδικών Έντοκων λογαριασμών. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Των παρ. 3 α, β του άρθρου 8 του Ν. 2430/96 (ΦΕΚ 
156/Α). 

β) Τις ΔΥ5α/10756/22.8.96 (ΦΕΚ 721/Β722.8.96) και 
Δ95β/οικ.9970/31.7.96 (ΦΕΚ 662/Β71.8.96) κοινές Υπουρ¬ 
γικές αποφάσεις, «περί σύστασης Ειδικών Έντοκων Λο¬ 
γαριασμών». 

γ) Τηςπαρ. 7του άρθρου 13του Ν. 2470/97 (ΦΕΚ40/Α7 
21.3.97). 

δ) Των άρθρων 5, 8 του Ν. 2771/99 (ΦΕΚ280/Α799). 

ε) Του Π.Δ. 138/92 «περί οργανισμού του Υπουργείου 
Υγείας, Πρόνοιας και Κοιν. Ασφαλίσεων», όπως έχει τρο¬ 
ποποιηθεί, συμπληρωθεί και ισχύει σήμερα. 

2. Την 1107147/1239/0006Α/4.10.96 κοινή απόφαση του 
Πρωθυπουργού και του Υπουργού Οικονομικών «ανάθε¬ 
ση αρμοδιοτήτων στους Υφυπουργούς Οικονομικών». 


3. Το γεγονός ότι: 

α) οι πιστώσεις για την καταβολή των αποδοχών του πά- 
σης φύσεως προσωπικού των Νοσοκομείων, προβλέπο- 
νται πλέον στον προϋπολογισμό του Υπουργείου Υγείας 
και Πρόνοιας και η πληρωμή διενεργείται όπως ισχύει 
κάθε φορά για τους Δημόσιους Υπαλλήλους. 

β) Μεταφέρονται σταδιακά οι Κρατικοί Παιδικοί και 
Βρεφονηπιακοί Σταθμοί στην Τοπική Αυτοδιοίκηση Α' 
Βαθμού καθώς και το ότι έγινε αλλαγή νομοθετικού πλαι¬ 
σίου πολλών Ιδρυμάτων προνοιακού χαρακτήρα. 

4. Το γεγονός ότι η ενοποίηση των Λογαριασμών αυτών 
είναι αναγκαία για την αρτιότερη οργάνωση και λειτουρ¬ 
γία τους, διότι Φορέας διαχείρησης έχει οριστεί η Διεύ¬ 
θυνση Οικονομικώντου Υπουργείου Υγείας και Πρόνοιας. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού προϋπολογισμού, 
αποφασίζουμε: 

1. Εγκρίνουμε την ενοποίηση των δύο Ειδικών Έντοκων 
Λογαριασμών, που συστήθηκαν με τις αριθ. ΔΥ5β/10756/ 
22.8.96 και Δ95β/οικ. 9970/31.7.96 κοινές Υπουργικές 
αποφάσεις και με τίτλο «σύσταση ειδικού έντοκου λογα¬ 
ριασμού» και «σύσταση ειδικού έντοκου λογαριασμού 
του Υπουργείου Υγείας και Πρόνοιας» αντίστοιχα, σε ένα 
ενιαίο λογαριασμό με τίτλο «σύσταση Ειδικού Έντοκου 
Λογαριασμού στο Υπουργείο Υγείας και Πρόνοιας». 

2. Ο ενιαίος ειδικός έντοκος λογαριασμός θα τηρείται 
επίσης στο Κεντρικό κατάστημα της Εθνικής Τράπεζας 
της Ελλάδας με κωδικό Αριθμό 040/546139-16. 

3. Το υπόλοιπο του ειδικού έντοκου λογαριασμού με 
κωδικό Αριθμό 040/546138-33 που συγχωνεύεται με την 
παρούσα απόφαση, μεταφέρεται σε πίστωση του ενιαίου 
ειδικού έντοκου λογαριασμού. 

4. Το διαχειριστικό όργανο του Ειδικού Λογαριασμού 
καταρτίζει κάθε χρόνο προϋπολογισμό και απολογισμό, 
οι οποίοι συνυποβάλλονται προς έλεγχο και αξιολόγηση 
στο Υπουργείο Οικινομικών (Γενικό Λογιστήριο του Κρά¬ 
τους) . Η μη έγκαιρη υποβολή τους εντός των προθεσμιών 
που θέτει το Γενικό Λογιστήριο του Κράτους, αναστέλλει 
αυτομάτως την λειτουργία του Λογαριασμού. 

5. Κατά τα λοιπά εξακολουθούν να ισχύουν οι αναφερό- 
μενες κοινές Υπουργικές αποφάσεις περί σύστασης των 
ειδικών έντοκων λογαριασμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,31 Ιανουάριου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. 2/7695/0022 (4) 

Τροποποίηση της 2/82879/0022/16.11.99 κοινής απόφα¬ 
σης Υπουργών Οικονομικών και Υγείας και Πρόνοιας. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 40 Ν. 849/78, όπως συμπληρώθηκε με 
το άρθρο 8 του Ν. 2129/93 (ΦΕΚ59/Α'). 

β) Του Ν. 2362/95 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» (ΦΕΚ 
247/Α'). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

γ) Της παραγράφου 7 του άρθρου 13 του Ν. 2470/97 
(ΦΕΚ40/Α'). 

δ) Του Π.Δ. 138/92 «Οργανισμός του Υπουργείου 
Υγείας και Πρόνοιας», όπως έχει τροποποιηθεί και ισχύει 
σήμερα. 

ε. Το άρθρο 29α του Ν. 1558/85, όπως συμπληρώθηκε 
με το άρθρο 27 των Ν. 2081/92 (ΦΕΚ 154/92/Α') και τρο¬ 
ποποιήθηκε με την παραγρ. 2α του άρθρου 1 του Ν. 
2469/97 (ΦΕΚ 38/Α'). 

στ. Των παραγρ. 3α, β του άρθρου 8 του Ν. 2430/96 
ΦΕΚ. 

ζ. Την αριθ. Δ4α/2764/2000 Κοινή Υπουργική Απόφαση 
« Περί ενοποιήσεως των δύο (2) Λογαριασμών». 

2. Την 1107147/1239/0006Α/4.10.96 απόφαση του Πρω¬ 
θυπουργού και του Υπουργού Οικονομικών «Περί ανάθε¬ 
σης αρμοδιοτήτων στους Υφυπουργούς Οικονομικών» 
(ΦΕΚ922/Β'). 

3. Το γενογός ότι από την απόφαση αυτή προκαλείται 
δαπάνη ύψους τριακοσίων ενενήντα έξι εκατομμυρίων 
(396.000.000) δρχ. γιατοτρέχον οικονομικό έτος, η οποία 
θα αντιμετωπιστεί από το υπόλοιπο του προϊόντος του 
«Ειδικού Έντοκου Λογαριασμού» με κ.α 040/546139-16 
που τηρείται στην Εθνική Τράπεζα της Ελλάδος. 

4. Το γεγονός ότι είναι αναγκαία η καταβολή αποζημίω¬ 
σης, λόγω της ενεργοποίησης και της συμμετοχής των 
υπαλλήλων, για την αντιμετώπιση των ιδιαιτέρως αυξη¬ 
μένων αναγκών που προέκυψαν από τους σεισμούς, στην 
άμεση διεκπεραίωση των διαδικασιών για την ανακούφι¬ 
ση των σεισμοπαθών και στη λήψη όλων των ενδεικνυο- 
μένων μέτρων, καθώς επίσης και στη δημιουργία κλίμα¬ 
τος εξαιρετικού ενδιαφέροντος για την υλοποίηση των Ν. 
2519/97, Ν. 2646/98. και του Ν. 2716/99, αποφασίζουμε: 

1. Το α εδάφιο της παρ. 2 της 2/82879/0022/16.11.99 
κ.υ.α. (ΦΕΚ 2128/Β78.12.99) τροποποιείται και διαμορ¬ 
φώνεται ως εξής: 

« Η καταβολή του ποσού στους δικαιούχους θα διενερ- 
γείται στο τέλος του κάθε διμήνου με ειδικές μισθοδοτι- 
κές καταστάσεις και θα υπόκειται στις νόμιμες κρατήσεις 
των προσθέτων αμοιβών και σε παρακράτηση φόρου». 

2. Η παρ. 4 της 2/82879/0022/16.11.99 ΦΕΚ 2128/Β7 
8.12.99 απόφασης αντικαθίσταται ως εξής: 

«Η σχετική δαπάνη που προκαλείται από την απόφαση 
αυτή θα αντιμετωπιστεί από το υπόλοιπο του «Ειδικού 
Έντοκου Λογαριασμού» με ΚΑ 040/546139-16 που τηρεί¬ 
ται στην Εθνική Τράπεζα της Ελλάδος.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. 240 (5) 

Σύσταση αμιγούς δημοτικής επιχείρησης στο Δήμο Ξη- 
ροβουνίου Ν. Άρτας με την επωνυμία «Αναπτυξιακή 
επιχείρηση Δήμου Ξηροβουνίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 έως 284 του ΔΚΚ (Π.Δ. 
410/95). 


2. Τις διατάξεις του Ν. 2503/97 (ΦΕΚ 107/30.5.97 τεχ. Α') 

3. Την αριθμ. 203/99 απόφαση του Δ.Σ. Ξηροβουνίου 
περί σύστασης Αναπτυξιακής επιχείρησης στο Δήμο Ξη¬ 
ροβουνίου. 

4. Την πλήρη οικονομοτεχνική μελέτη. 

5. Την αριθ. 35275/31.12.98 απόφαση του Γενικού 
Γραμματέα Περιφέρειας Ηπείρου περί ανάθεσης άσκη¬ 
σης αρμοδιοτήτων στο Γενικό Δ/ντή, αποφασίζουμε: 

1. Συστήνουμε στο Δήμο Ξηροβουνίου του Νομού 
Άρτας Αμιγή Δημοτική Επιχείρηση με την επωνυμία 
«Αναπτυξιακή επιχείρηση Δήμου Ξηροβουνίου» ως ίδιο 
Νομικό Πρόσωπο ιδιωτικού δικαίου το οποίο διέπεται από 
τις διατάξεις των άρθρων 277 έως 284, 291 και 304 του 
Π.Δ. 410/95. 

ΑΡΘΡΟ 2 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης ορίζεται ο Δήμος Ξηροβουνίου 
του Ν. Άρτας. Τα Γραφεία της επιχείρησης θα εγκατα¬ 
σταθούν στο Δημοτικό Κατάστημα που βρίσκεται στον 
Αμμότοπο Άρτας. 

Χωρίς τροποποίηση του παρόντος καταστατικού, πα¬ 
ραρτήματα της επιχείρησης είναι δυνατό να στεγάζονται 
σε Γραφεία των Τοπικών Διαμερισμάτων του Δήμου, συ¬ 
γκεκριμένες δε δραστηριότητες της είναι δυνατόν να 
πραγματοποιούνται σε χώρους παραχωρημένους από το 
Δήμο ή από άλλους τοπικούς φορείς. 

ΑΡΘΡΟ 3 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

Στους σκοπούς της επιχείρησης περιλαμβάνονται: 

Η ανάληψη και η εκτέλεση τεχνικών έργων, έργων βελ¬ 
τίωσης και συντήρησης καθώς και η εκπόνηση των αντί¬ 
στοιχων μελετών υλοποίησής τους, αμιγώς ή κατ’ ανάθε¬ 
ση του Δήμου Ξηροβουνίου, σύμφωνα με την ισχύουσα 
Νομοθεσία για την εκτέλεση έργων των Ο.Τ.Α. 

Η εκπόνηση αναπτυξιακών και οποιοσδήποτε άλλης 
μορφής και αντικειμένου μελετών, καθώς και η διεξαγω¬ 
γή ερευνών. Οι προαναφερθείσες μελέτες και έρευνες θα 
εκπονούνται, στο βαθμό που είναι δυνατό, από τις Υπηρε¬ 
σίες της επιχείρησης ή από εξειδικευμένους μελετητές με 
τους οποίους θα συμβάλλεται, κατά περίπτωση, η επιχεί¬ 
ρηση. 

Η εκπόνηση των ανωτέρω μελετών και ερευνών θα 
πραγματοποιείται αμιγώς ή κατ’ ανάθεση από τον Δήμο 
Ξηροβουνίου, εντός των ορίων της ισχύουσας Νομοθε¬ 
σίας. 

Η επιχείρηση μέχρι την επαρκή στελέχωσή της αλλά 
πιθανώς και κατόπιν αυτής, είναι δυνατό να επιλέξει ως 
Σύμβουλο έναν εξειδικευμένο επιστήμονα σε θέματα 
ανάπτυξης και οργάνωσης. 

Η απ’ ευθείας ανάθεση έργων και μελετών είναι δυνατή, 
αρκεί να μην αντίκειται στην Νομοθεσία που, κατά περί¬ 
πτωση, ισχύει. 

Η επιχείρηση έχει τη δυνατότητα συμμετοχής της στις 
Δημοπρασίες του Δήμου και Δημοτικών Επιχειρήσεων 
της περιοχής προκειμένου για έργα και μελέτες με προϋ¬ 
πολογισμούς εκτός των ορίων της δυνατότητας ανάθε¬ 
σης. 

Η διοργάνωση επιμορφωτικών σεμιναρίων ή άλλης 
μορφής κατάρτισης ή εκπαίδευσης. Υποκείμενα της κα¬ 
τάρτισης θα είναι κυρίως νέοι και άνεργοι της περιοχής ή 

καιεπαγγελματίες, σεεξειδικευμένα θέματα της δραστη¬ 
ριότητας τους και σε τομείς που έχουν ανάπτυξη στην πε¬ 
ριοχή (γεωργία, κτηνοτροφία, αγροτουρισμός κ.λπ.). 

Η σύναψη προγραμματικών συμβάσεων, σύμφωνα με 
τους ισχύοντες νόμους. 

Η αξιοποίηση προγραμμάτων της Ευρωπαϊκής Ένωσης 
αμιγώς η συνεργασία με άλλους Οργανισμούς και φορείς 
του Δημοσίου, των ΟΤΑ, του Ιδιωτικού τομέα αλλά και του 
ίδιου του Δημοσίου. 

Η συμμετοχή με άλλους φορείς σε έργα, ενέργειες, πα¬ 
ρεμβάσεις και προγράμματα που αφορούν την ευρύτερη 
περιοχή, που διαθέτει κοινά χαρακτηριστικά με αυτά του 
Δήμου Ξηροβουνίου, ακόμη και αν ανήκει σε άλλους Νο¬ 
μούς ή σε άλλες χώρες της Ε.Ε. 

Η αξιοποίηση Εθνικών Νόμων Κινήτρων, ή Προγραμμά- 
τωντης Ε.Ε. για την υλοποίηση επενδύσεων κερδοσκοπι¬ 
κού ή μη χαρακτήρα, αμιγώς ή σε συνεργασία με άλλους 
φορείς της Τ.Α. ή ιδιώτες. Οι υπόψη επενδύσεις, κατά 
προτίμηση, θα αφορούν την αξιοποίηση τοπικών πρώτων 
υλών ή άλλων πόρων της περιοχής. 

Η συνεχής και εμπεριστατωμένη πληροφόρηση και 
ενημέρωση των Δημοτών σε Ευρωπαϊκά Προγράμματα 
και Εθνικούς Νόμους Κινήτρων. Η παροχή συμβουλών 
σε επαγγελματικές ομάδες Δημοτών (π.χ. γεωργοί, κτη- 
νοτρόφοι κ.λπ.), σε θέματα οργάνωσης και ανάπτυξης 
των δραστηριοτήτων τους. 

Η αξιοποίηση και εκμετάλλευση πλουτοπαραγωγικών 
πόρων της περιοχής. 

Η προβολή της περιοχής και η προώθηση των παρα- 
γόμενων προϊόντων της, η οποία μπορεί να λάβει άτυπη 
ή και τυπική και οργανωμένη μορφή. 

Η ανάδειξη, αξιοποίηση και προστασία της πολιτιστικής 
κληρονομιάς και των μνημείων της περιοχής. 

Η διοργάνωση πολιτιστικών δραστηριοτήτων και η 
ανάληψη δράσεων και πρωτοβουλιών πολιτιστικού και 
κοινωνικού χαρακτήρα. 

Η υλοποίηση ορισμένων πλευρών του τεχνικού προ¬ 
γράμματος του Δήμου με αντικείμενα που προσιδιάζουν 
στις δραστηριότητες της (καθαριότητα, αξιοποίηση και 
εκμετάλλευση κοινόχρηστων χώρων, διαχείριση απορ¬ 
ριμμάτων κ.λπ.). 

Η κοινωνική ανάπτυξη της περιοχής και η δημιουργία 
υποδομών που συμβάλλουν σε αυτή. 

Η αγροτουριστική ανάπτυξη της περιοχής και η συμ¬ 
μετοχή αμιγώς ή με άλλους φορείς στην υλοποίηση των 
κατάλληλων επενδύσεων και παρεμβάσεων που τεκμη¬ 
ριωμένα εξασφαλίζουν την αξιοποίηση των σχετικών 
πλουτοπαραγωγικών πόρων και πόλων έλξης της περιο¬ 
χής (φυσικό περιβάλλον, μνημεία κ.λπ.). 

Η με κάθε τρόπο συμβουλευτική ή συμμετοχική ενίσχυ¬ 
ση των δραστηριοτήτων που έχουν ανάπτυξη στην περιο¬ 
χή και η δημιουργία οργανώσεων, εμπορικών, επενδυτι¬ 
κών ή άλλων υποδομών που συμβάλλουν στην ανάπτυξη 
της (γεωργία, κτηνοτροφία, κ.λπ). 

Η με κάθε τρόπο συνδρομή στους ανέργους της περιο¬ 
χής να ενσωματωθούν στην αγορά εργασίας και να εξα¬ 
σφαλίσουν απασχόληση. 

Η παροχή κοινωνικής μέριμνας σε υπερήλικες (βοήθεια 
στο σπίτι, προληπτική ιατρική, φροντίδα κ.λπ.) και σε 
άτομα με ειδικές ανάγκες, για την αξιοπρεπή και αυτόνο¬ 
μη διαβίωσή τους. 

Η δημιουργία ή η εκμετάλλευση αναψυκτηρίων, χώρων 
μαζικής εστίασης, επιμορφωτικών και συνεδριακών κέ¬ 


ντρων, κατασκηνωτικών ή αθλητικών κέντρων, σκοπευτη¬ 
ρίων κ.λπ. 

Η συμμετοχή σε εμπορικές - επαγγελματικές αγροτικές 
ή άλλου αντικειμένου εκθέσεις. 

Η δημιουργία θυγατρικών εταιριών οποιοσδήποτε νομι¬ 
κής μορφής με σκοπό να συσταθούν από αυτές Κέντρα 
Επαγγελματικής Κατάρτισης (ΚΕΚ) παντός είδους και 
σκοπού, όπως τα κέντρα αυτά θα προβλέπονται από τους 
Ελληνικούς Νόμους ή τις Κοινοτικές Οδηγίες της Ευρω¬ 
παϊκής Ένωσης. 

Η κατάρτιση κτηματολογίου, χωροταξικών, περιβαλλο¬ 
ντικών και πολεοδομικών μελετών, πράξεων αναλογι¬ 
σμού και τακτοποιήσεως οικοπέδων που αδυνατεί να 
εκτελέσει ο Δήμος. 

Η ορθολογική εκμετάλλευση και αξιοποίηση της Δημο¬ 
τικής περιουσίας. 

Η διοργάνωση αθλητικών ή άλλου συναφούς χαρακτή¬ 
ρα δραστηριοτήτων. 

Η αντιμετώπιση εκτάκτων αναγκών και καταστάσεων. 

Η δημιουργία μιας βάσης δεδομένων, ενημερούμενης 
διαρκώς, με στοιχεία για τις δραστηριότητες της περιο¬ 
χής, τον αριθμό των επιχειρήσεων κ.λπ. 

Η άσκηση οποιασδήποτε άλλης δραστηριότητας, που 
δεν αντίκειται στα χρηστά ήθη και τον Νόμο, η οποία είναι 
δυνατό να συμβάλλει γενικότερα στην ανάπτυξη και 
προβολή της περιοχής αλλά και την υποβοήθηση των 
Δημοτών. 

ΑΡΘΡΟ 4 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΗΣ ΕΠΙΧΕΙΡΗΣΗΣ 

Η επιχείρηση διοικείται από πενταμελές Διοικητικό 
Συμβούλιο, του οποίου τα μέλη ορίζονται, συμπεριλαμ¬ 
βανομένων και των αναπληρωτών τους, από το Δημοτικό 
Συμβούλιο. 

Από τα μέλη του Διοικητικού Συμβουλίου τα τρία (3) 
είναι αιρετοί εκπρόσωποι του Δήμου (Δημοτικοί Σύμβου¬ 
λοι), εκ των οποίων ο ένας (1) υποχρεωτικά από τη μειο¬ 
ψηφία και τα δύο (2) κάτοικοι της περιοχής ή δημότες, 
που έχουν πείρα και γνώσεις σχετικές με το αντικείμενο 
και τους σκοπούς της επιχείρησης. 

Η θητεία του Διοικητικού Συμβουλίου της επιχείρησης 
ακολουθεί τη θητεία του Δημοτικού Συμβουλίου. 

Η επιχείρηση εκπροσωπείται από τον Πρόεδρο του 
Δ.Σ., τον οποίο απάντα ή κωλυόμενο αναπληρώνει ο 
Αντιπρόεδρος. 

Το Δ.Σ. είναι δυνατό με αποφάσεις του να παρέχει 
ειδικές εξουσιοδοτήσεις σε μέλη του ή σε τρίτους για 
συγκεκριμένες και σαφώς περιγραφόμενες εργασίες. 

ΑΡΘΡΟ 5 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣΗΣ 

Η διάρκεια της επιχείρησης είναι τριάντα (30) έτη, 
αρχόμενη από τη δημοσίευση της απόφασης αυτής στην 
Εφημερίδα της Κυβερνήσεως. 

Η ανωτέρω οριζόμενη διάρκεια είναι δυνατό να παρα- 
ταθεί για χρόνο που θα αποφασίσει το Διοικητικό Συμ¬ 
βούλιο και θα εγκριθεί από το Δημοτικό Συμβούλιο, σύμ¬ 
φωνα με την ισχύουσα Νομοθεσία και την τήρηση των 
κανόνων δημοσιότητας. 

ΑΡΘΡΟ 6 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Ο Δήμος Ξηροβουνίου θα εισφέρει στην επιχείρηση 

μετρητά ύψους πέντε εκατομμυρίων (5.000.000) δραχ¬ 
μών, τα οποία θα αποτελέσουν και το ιδρυτικό κεφάλαιό 
της, το οποίο θα καταβάλλεται τμηματικά και εν πάση 
περιπτώσει σύμφωνα με τις ανάγκες της επιχείρησης. 

ΑΡΘΡΟ 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης θα είναι: 

Τα έσοδα από την εκπόνηση μελετών καθώς και την 
εκτέλεση και επίβλεψη τεχνικών έργων. 

Τα έσοδα απάτην αμιγή ή συμμετοχική υλοποίηση προ¬ 
γραμμάτων της Ε.Ε. 

Τα έσοδα από τη διοργάνωση εκδηλώσεων κάθε μορ¬ 
φής και χαρακτήρα. 

Τα έσοδα από την υλοποίηση επιμορφωτικών σεμινα¬ 
ρίων ή προγραμμάτων επαγγελματικής κατάρτισης. 

Τα έσοδα από την άσκηση των δραστηριοτήτων της που 
περιγράφονται στο παρόν καταστατικό. 

Τα έσοδα από λοιπές εισφορές, δωρεές και επιχορηγή¬ 
σεις. 

Τα έσοδα από την εκμετάλλευση κινητής ή ακίνητης 
περιουσίας που τυχόν της εκχωρηθεί από το Δήμο, άλ¬ 
λους φορείς ή ιδιώτες. 

Κάθε άλλο έσοδο που δεν αναφέρεται ονομαστικά στο 
παρόν, αλλά αποκτάται με νόμιμο και διαφανή τρόπο. 

ΑΡΘΡΟ 8 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Η επιχείρηση διαλύεται: 

Όταν λήξει η διάρκεια της και δεν παραταθεί έγκαιρα 
και τυπικά η λειτουργία της. 

Με απόφαση του Δημοτικού Συμβουλίου, που λαμβάνε- 
ται με την απόλυτη πλειοψηφία των μελών του και από¬ 
φαση της Διεύθυνσης Αυτοδιοίκησης και Αποκέντρωσης 
της Περιφέρειας Ηπείρου. 

Σε περίπτωση πτώχευσης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
διενεργείται από εκκαθαριστές που ορίζονται με απόφα¬ 
ση του Δημοτικού Συμβουλίου. 

Στην διαδικασία της εκκαθάρισης διεκπεραιώνονται οι 
εκρεμμείς υποθέσεις της επιχείρησης, εισπράττονται οι 
βεβαιωμένες απαιτήσεις, ρευστοποιείται η ακίνητη και 
κινητή περιουσία και τέλος εξοφλούνται οι υποχρεώσεις 
της. Τυχόν αρευστοποίητα περιουσιακά στοιχεία του 
ενεργητικού περιέρχονται στο Δήμο Ξηροβουνίου. 

ΑΡΘΡΟ 9 

ΟΡΓΑΝΩΣΗ - ΔΙΑΧΕΙΡΙΣΗ ΕΠΟΠΤΕΙΑ 
ΤΗΣ ΕΠΙΧΕΙΡΗΣΗΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις Δημοτικές Επιχειρήσεις διατάξεις του 
Π.Δ. 410/95 (Κώδικας Δήμων και Κοινοτήτων) και την με 
αριθμό 25027/9.4.84 απόφαση του Υπουργείου Εσωτερι¬ 
κών που δημοσιεύθηκε στο ΦΕΚ 244/Β'/19.4.84. 

ΑΡΘΡΟ 10 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οποιαδήποτε μεταβολή στους όρους του παρόντος κα¬ 
ταστατικού απαιτεί την τροποποίηση του και την τήρηση 
της τυπικής διαδικασίας έγκρισης και δημοσίευσης. 


ΑΡΘΡΟ 11 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Ξηρο¬ 
βουνίου ύψους 5.000.000 δραχμών,για το τρέχον οικονο¬ 
μικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 31 Ιανουάριου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

-♦- 

Αριθ. 509 (6) 

Σύσταση αμιγούς Δημοτικής Επιχείρησης στο Δήμο 
Αγνάντων Ν. Άρτας με την επωνυμία «Αναπτυξιακή 
Επιχείρηση Δήμου Αγνάντων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 έως 284 του ΔΚΚ (ΠΔ 
410/95). 

2. Τις διατάξεις του Ν. 2503/97 (ΦΕΚ 107/30.5.97). 

3. Την αριθ. 224/99 απόφαση του Δ.Σ. Αγνάντων περί 
σύστασης Αναπτυξιακής Επιχείρησης στο Δήμο Αγνά- 
ντων. 

4. Την πλήρη οικονομοτεχνική μελέτη. 

5. Την αριθ. 35275/31.12.98 απόφαση του Γενικού 
Γ ραμματέα Περιφέρειας Ηπείρου περί ανάθεσης - άσκη¬ 
σης αρμοδιοτήτων στο Γενικό Δ/ντή, αποφασίζουμε: 

ΑΡΘΡΟ 1 

Συστήνουμε στο Δήμο Αγνάντων του Νομού Άρτας Αμι¬ 
γή Δημοτική Επιχείρηση με την επωνυμία «Αναπτυξιακή 
Επιχείρηση Δήμου Αγνάντων» ως ίδιο Νομικό Πρόσωπο 
ιδιωτικού δικαίου, το οποίο διέπεται από τις διατάξεις των 
άρθρων 277 έως 284, 287, 291 και304του Π.Δ.410/95. 

ΑΡΘΡΟ 2 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης ορίζεται ο Δήμος Αγνάντων του 
Ν. Άρτας. Τα Γραφεία της επιχείρησης θα εγκαταστα¬ 
θούν στο Δημοτικό Κατάστημα που βρίσκεται στα Άγνα- 
ντα Άρτας. 

Χωρίς τροποποίηση του παρόντος καταστατικού, πα¬ 
ραρτήματα της επιχείρησης είναι δυνατό να στεγάζονται 
σε Γραφεία των Τοπικών Διαμερισμάτων του Δήμου, συ¬ 
γκεκριμένες δε δραστηριότητές της είναι δυνατόν να 
πραγματοποιούνται σε χώρους παραχωρημένους από το 
Δήμο ή από άλλους τοπικούς φορείς. 

ΑΡΘΡΟ 3 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

Στους σκοπούς της επιχείρησης περιλαμβάνονται: 

Η ανάληψη και η εκτέλεση τεχνικών έργων, έργων βελ¬ 
τίωσης και συντήρησης, καθώς και η εκπόνηση των αντί¬ 
στοιχων μελετών υλοποίησης του αμιγώς ή κατ’ ανάθεση 
του Δήμου Αγνάντων, σύμφωνα με την ισχύουσα Νομο¬ 
θεσία για την εκτέλεση έργων των Ο.Τ.Α. 

Η εκπόνηση αναπτυξιακών και οποιοσδήποτε άλλης 

μορφής και αντικειμένου μελετών, καθώς και η διεξαγω¬ 
γή ερευνών. Οιπροαναφερθείσες μελέτες και έρευνες θα 
εκπονούνται, στο βαθμό που είναι δυνατό, από τις Υπηρε¬ 
σίες της επιχείρησης ή από εξειδικευμένους μελετητές με 
τους οποίους θα συμβάλλεται κατα περίπτωση, η επιχεί¬ 
ρηση. 

Η εκπόνηση των ανωτέρω μελετών και ερευνών θα 
πραγματοποιείται αμιγώς ή κατ’ ανάθεση από τον Δήμο 
Αγνάντων, εντός των ορίων της ισχύουσας Νομοθεσίας. 

Η επιχείρηση μέχρι την επαρκή στελέχωσή της αλλά 
πιθανώς και κατόπιν αυτής, είναι δυνατό να επιλέξει ως 
Σύμβουλο έναν εξειδικευμένο επιστήμονα σε θέματα 
ανάπτυξης και οργάνωσης. 

Η απ’ ευθείας ανάθεση έργων και μελετών είναι δυνατή, 
αρκεί να μην αντίκειται στην Νομοθεσία που, κατά περί¬ 
πτωση, ισχύει. 

Η επιχείρηση έχει τη δυνατότητα συμμετοχής της στις 
Δημοπρασίες του Δήμου και Δημοτικών Επιχειρήσεων 
της περιοχής προκειμένου για έργα και μελέτες με προϋ¬ 
πολογισμούς εκτός των ορίων της δυνατότητας ανάθε¬ 
σης. 

Η διοργάνωση επιμορφωτικών σεμιναρίων ή άλλης 
μορφής κατάρτισης ή εκπαίδευσης. Υποκείμενα της κα¬ 
τάρτισης θα είναι κυρίως νέοι και άνεργοι της περιοχής ή 
καιεπαγγελματίες, σεεξειδικευμένα θέματα της δραστη¬ 
ριότητας τους και σε τομείς που έχουν ανάπτυξη στην πε¬ 
ριοχή (γεωργία, κτηνοτροφία, αγροτουρισμός, δάση 
κ.λπ.). 

Η σύναψη προγραμματικών συμβάσεων, σύμφωνα με 
τους ισχύοντες Νόμους. 

Η αξιοποίηση προγραμμάτων της Ευρωπαϊκής Ένωσης 
αμιγώς ή σε συνεργασία με άλλους Οργανισμούς και φο¬ 
ρείς του Δημοσίου, των Ο.Τ.Α., του Ιδιωτικού τομέα αλλά 
και του ίδιου του Δημοσίου. 

Η συμμετοχή με άλλους φορείς σε έργα, ενέργειες, πα¬ 
ρεμβάσεις και προγράμματα που αφορούν την ευρύτερη 
περιοχή, που διαθέτει κοινά χαρακτηριστικά με αυτά του 
Δήμου Αγνάντων, ακόμη και αν ανήκει σε άλλους Νομούς 
ή σε άλλες χώρες της Ε.Ε. 

Η αξιοποίηση Εθνικών Νόμων Κινήτρων, ή Προγραμμά- 
τωντης'Ε.Ε. για την υλοποίηση επενδύσεων κερδοσκοπι¬ 
κού ή μη χαρακτήρα, αμιγώς ή σε συνεργασία με άλλους 
φορείς της Τ.Α. ή ιδιώτες. Οι υπ’ όψη επενδύσεις, κατά 
προτίμηση, θα αφορούν την αξιοποίηση τοπικών πρώτων 
υλών ή άλλων πόρων της περιοχής. 

Η συνεχής και εμπεριστατωμένη πληροφόρηση και ε¬ 
νημέρωση των Δημοτών σε Ευρωπαϊκά Προγράμματα και 
Εθνικούς Νόμους Κινήτρων. Η παροχή συμβουλών σε ε¬ 
παγγελματικές ομάδες Δημοτών (πχ. γεωργοί, κτηνοτρό- 
φοι κ.λπ.), σε θέματα οργάνωσης και ανάπτυξης των δρα¬ 
στηριοτήτων τους. 

Η αξιοποίηση και εκμετάλλευση πλουτοπαραγωγικών 
πόρων της περιοχής. 

Η προβολή της περιοχής και η προώθηση των παραγό- 
μενων προϊόντων της, η οποία μπορεί να λάβει άτυπη ή 
και τυπική και οργανωμένη μορφή. 

Η ανάδειξη, αξιοποίηση και προστασία της πολιτιστικής 
κληρονομιάς και των μνημείων της περιοχής. 

Η διοργάνωση πολιτιστικών δραστηριοτήτων και η ανά¬ 
ληψη δράσεων και πρωτοβουλιών πολιτιστικού και κοινω¬ 
νικού χαρακτήρα. 

Η υλοποίηση ορισμένων πλευρών του τεχνικού προ¬ 
γράμματος του Δήμου με αντικείμενα που προσιδιάζουν 


στις δραστηριότητες της (καθαριότητα, αξιοποίηση και 
εκμετάλλευση κοινόχρηστων χώρων, διαχείριση απορ¬ 
ριμμάτων κ.λπ.). 

Η κοινωνική ανάπτυξη της περιοχής και η δημιουργία 
υποδομών που συμβάλλουν σε αυτή. 

Η αγροτουριστική ανάπτυξη της περιοχής και η συμμε¬ 
τοχή αμιγώς ή με άλλους φορείς στην υλοποίηση των κα¬ 
τάλληλων επενδύσεων και παρεμβάσεων που τεκμηριω¬ 
μένα εξασφαλίζουν την αξιοποίηση των σχετικών πλου- 
τοπαραγωγικών πόρων και πόλων έλξης της περιοχής 
(φυσικό περιβάλλον, μνημεία κ.λπ.). 

Η με κάθε τρόπο συμβουλευτική ή συμμετοχική ενίσχυ¬ 
ση των δραστηριοτήτων που έχουν ανάπτυξη στην περιο¬ 
χή και η δημιουργία οργανώσεων, εμπορικών, επενδυτι¬ 
κών ή άλλων υποδομών που συμβάλλουν στην ανάπτυξη 
της (γεωργία, κτηνοτροφία κ.λπ.). 

Η με κάθε τρόπο συνδρομή στους ανέργους της περιο¬ 
χής να ενσωματωθούν στην αγορά εργασίας και να εξα¬ 
σφαλίσουν απασχόληση. 

Η παροχή κοινωνικής μέριμνας σε υπερήλικες (βοήθεια 
στο σπίτι, προληπτική ιατρική, φροντίδα κ.λπ.) και σε άτο¬ 
μα με ειδικές ανάγκες, για την αξιοπρεπή και αυτόνομη 
διαβίωση τους. 

Η ίδρυση αμιγώς, με ιδιωτικούς φορείς, με φορείς της 
Νομαρχιακής ή της Τοπικής Αυτοδιοίκησης κ.λπ., επιχει¬ 
ρήσεων κερδοσκοπικού ή μη χαρακτήρα για την άσκηση 
επιχειρηματικών δραστηριοτήτων, που κατά κύριο λόγο 
έχουν σχέση με την αξιοποίηση πλουτοπαταγωγικών πό¬ 
ρων της περιοχής (λατομεία αδρανών υλικών, εμφιάλωση 
νερού υδροηλεκτρικά έργα κ.λπ.). 

Η δημιουργία ή η εκμετάλλευση αναψυκτηρίων, χώρων 
μαζικής εστίασης, επιμορφωτικών και συνεδριακών κέ¬ 
ντρων, κατασκηνωτικών ή αθλητικών κέντρων κ.λπ. 

Η συμμετοχή σε εμπορικές - επαγγελματικές και αγρο¬ 
τικές ή άλλου αντικειμένου εκθέσεις. 

Η δημιουργία θυγατρικών εταιριών οποιοσδήποτε νομι¬ 
κής μορφής με σκοπό να συσταθούν από αυτές Κέντρα 
Επαγγελματικής Κατάρτισης (ΚΕΚ) παντός είδους και 
σκοπού, όπως τα Κέντρα αυτά θα προβλέπονται από τους 
Ελληνικούς Νόμους ή τις Κοινοτικές Οδηγίες της Ευρω¬ 
παϊκής Ένωσης. 

Η κατάρτιση κτηματολογίου, χωροταξικών, περιβαλλο¬ 
ντικών και πολεοδομικών μελετών, πράξεων αναλογι¬ 
σμού και τακτοποίησης οικοπέδων που αδυνατεί να εκτε- 
λέσει ο Δήμος. 

Η ορθολογική εκμετάλλευση και αξιοποίηση της Δήμο- 
τικής περιουσίας. 

Η διοργάνωση αθλητικών ή άλλου συναφούς χαρακτή¬ 
ρα δραστηριοτήτων. 

Η αντιμετώπιση εκτάκτων αναγκών και καταστάσεων. 

Η δημιουργία μιας βάσης δεδομένων, ενημερούμενης 
διαρκώς, με στοιχεία για τις δραστηριότητες της περιο¬ 
χής, τον αριθμό των επιχειρήσεων κ.λπ. 

Η άσκηση οποιοσδήποτε άλλης δραστηριότητας, που 
δεν αντίκειται στα χρηστά ήθη και τον Νόμο, η οποία είναι 
δυνατό να συμβάλλει γενικότερα στην ανάπτυξη και προ¬ 
βολή της περιοχής αλλά και την υποβοήθηση των Δημο¬ 
τών. 

ΑΡΘΡΟ 4 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΗΣ ΕΠΙΧΕΙΡΗΣΗΣ 

Η επιχείρηση διοικείται από πενταμελές Διοικητικό Συμ¬ 
βούλιο, του οποίου τα μέλη ορίζονται, συμπεριλαμβανο- 

μενών και των αναπληρωτών τους, από το Δημοτικό Συμ¬ 
βούλιο. 

Από τα μέλη του Διοικητικού Συμβουλίου τα τρία (3) εί¬ 
ναι αιρετοί εκπρόσωποι του Δήμου (Δημοτικοί Σύμβου¬ 
λοι), εκ των οποίων ο ένας (1) υποχρεωτικά από τη μειο¬ 
ψηφία και τα δύο (2) κάτοικοι της περιοχής ή δημότες, 
που έχουν πείρα και γνώσεις σχετικές με το αντικείμενο 
και τους σκοπούς της επιχείρησης. 

Η θητεία του Διοικητικού Συμβουλίου της επιχείρησης 
ακολουθεί τη θητεία του Δημοτικού Συμβουλίου. 

Η επιχείρηση εκπροσωπείται από τον Πρόεδρο του ΔΣ, 
τον οποίο απόντα, ή κωλυόμενο αναπληρώνει ο Αντιπρό¬ 
εδρος. 

Το Δ.Σ. είναι δυνατό με αποφάσεις του να παρέχει ειδι¬ 
κές εξουσιοδοτήσεις σε μέλη του ή σε τρίτους για συγκε¬ 
κριμένες και σαφώς περιγραφόμενες εργασίες. 

ΑΡΘΡΟ 5 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης είναι τριάντα (30) έτη, αρ- 
χόμενη από τη δημοσίευση της απόφασης αυτής στην ε¬ 
φημερίδα της κυβέρνησης (Φ.Ε.Κ) 

Η ανωτέρω οριζόμενη διάρκεια είναι δυνατό να παρα- 
ταθεί για χρόνο που θα αποφασίσει το Διοικητικό Συμ¬ 
βούλιο και θα εγκριθεί από το Δημοτικό Συμβούλιο, σύμ¬ 
φωνα με την ισχύουσα Νομοθεσία καιτηντήρηση των κα¬ 
νόνων δημοσιότητας. 

ΑΡΘΡΟ 6 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Ο Δήμος Αγνάντων θα εισφέρει στην επιχείρηση με¬ 
τρητά ύψους πέντε εκατομμυρίων (5.000.000) δραχμών, 
τα οποία θα αποτελέσουν καιτο ιδρυτικό κεφάλαιό της, το 
οποίο θα καταβάλλεταιτμηματικά και εν πάση περιπτώσει 
σύμφωνα με τις ανάγκες της επιχείρησης. 

ΑΡΘΡΟ 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης θα είναι: 

Τα έσοδα από την εκπόνηση μελετών καθώς και την 
εκτέλεση και επίβλεψη τεχνικών έργων. 

Τα έσοδα από την αμιγή ή συμμετοχική υλοποίηση 
προγραμμάτωντης Ε.Ε. 

Τα έσοδα από τη διοργάνωση εκδηλώσεων κάθε μορ¬ 
φής και χαρακτήρα. 

Τα έσοδα από την υλοποίηση επιμορφωτικών σεμινα¬ 
ρίων ή προγραμμάτων επαγγελματικής κατάρτισης. 

Τα έσοδα από την άσκηση των δραστηριοτήτων της που 
περιγράφονται στο παρόν καταστατικό. 

Τα έσοδα από λοιπές εισφορές, δωρεές και επιχορηγή¬ 
σεις. 

Τα έσοδα από την εκμετάλλευση επιχειρηματικών δρα¬ 
στηριοτήτων αμιγώς ή με άλλους φορείς. 

Τα έσοδα από την εκμετάλλευση κινητής ή ακίνητης 
περιουσίας που τυχόν της εκχωρηθεί από το Δήμο, άλ¬ 
λους φορείς ή ιδιώτες. 

Κάθε άλλο έσοδο που δεν αναφέρεται ονομαστικά στο 
παρόν, αλλά αποκτάται με νόμιμο και διαφανή τρόπο. 


ΑΡΘΡΟ 8 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Η επιχείρηση διαλύεται: 

Όταν λήξει η διάρκειά της και δεν παραταθεί έγκαιρα 
και τυπικά η λειτουργία της. 

Με απόφαση του Δημοτικού Συμβουλίου, που λαμβάνε- 
ται με την απόλυτη πλειοψηφία των μελών του και από¬ 
φαση της Διεύθυνσης Αυτοδιοίκησης και Αποκέντρωσης 
της Περιφέρειας Ηπείρου. 

Σε περίπτωση πτώχευσης: 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
διενεργείται από εκκαθαριστές που ορίζονται με απόφα¬ 
ση του Δημοτικού Συμβουλίου. 

Στην διαδικασία της εκκαθάρισης διεκπεραιώνονται οι 
εκρεμμείς υποθέσεις της επιχείρησης, εισπράττονται οι 
βεβαιούμενες απαιτήσεις, ρευστοποιείται η ακίνητη και 
κινητή περιουσία και τέλος εξοφλούνται οι υποχρεώσεις 
της. Τυχόν αρευστοποίητα περιουσιακά στοιχεία του 
ενεργητικού περιέρχονται στο Δήμο Αγνάντων. 

ΑΡΘΡΟ 9 

ΟΡΓΑΝΩΣΗ - ΔΙΑΧΕΙΡΙΣΗ - 
ΕΠΟΠΤΕΙΑΤΗΣ ΕΠΙΧΕΙΡΗΣΗΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις Δημοτικές Επιχειρήσεις διατάξεις του 
Π.Δ. 410/95 (Κώδικας Δήμων και Κοινοτήτων) και την με 
αριθμό 25027/9.4.84 απόφαση του Υπουργείου Εσωτερι¬ 
κών, που δημοσιεύθηκε στο ΦΕΚ244/Β'/19.4.84. 

ΑΡΘΡΟ 10 

Οποιαδήποτε μεταβολή στους όρους του παρόντος κα¬ 
ταστατικού απαιτεί την τροποποίησή του και την τήρηση 
της τυπικής διαδικασίας έγκρισης και δημοσίευσης. 

ΑΡΘΡΟ 11 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αγνά- 
ντων ύψους 5.000.000 δραχμών, για το τρέχον οικονομι¬ 
κό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 31 Ιανουάριου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 6546/8.10.1999 απόφαση του Νομ. Αχαιός, που 
δημοσιεύθηκε στο ΦΕΚ 1939/Β'/27.10.1999, διορθώνεται 
το όνομα της Δ/ντριας (σελίδα 24851), από το εσφαλμένο 
«Μ. ΧΡΟΝΟΠΟΥΛΟΥ», στο ορθό «Π. ΧΡΟΝΟΠΟΥΛΟΥ». 

(Από τη Νομαρχιακή Αυτοδιοίκηση Αχάίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































